Aamiainen parvekkeella: kesäkuuta 2018
Lähettänyt Vesa klo 12.50 Ei kommentteja:
Tämä malli on yksi lempiruukuistani. Simppeli suorakulmio, jossa keskellä kulkee koristenauha. Olihan tällaisen tekemistä siis pakko koittaa myös itse. Varsin tyytäväinen olen lopputuloksiin. Näiden tekemisessä käytin vanerisabluuna apuna reunanauhan muotoilussa.
Ruukun koot: 29 x 23 x 9 ja 25 x 20 x 8. Näitä on tarkoitus tehdä lisää hieman eri kokoisina.
Lähettänyt Vesa klo 6.04 Ei kommentteja:
Lähettänyt Vesa klo 8.31 Ei kommentteja:
Lähettänyt Vesa klo 20.48 Ei kommentteja:
Aiempien postausten kuvista on saattanut jo huomata kasvatusolosuhteiden muuttuneen. Satumetsä on vaihtunut omaan pihaan! Lääniä on sellainen 900m2^. Tällä tilan määrällä jo helposti pää sekoaa ja estot poistuu. Tämä on tosin vain väliaikainen keäsasunto, joten pitää yrittää pitää pää kylmänä uusien puiden hankkimisen suhteen. Toistaiseksi niitä on tullut lisää vasta kymmenisen kappaletta :).
Koska kyseessä on vain väliaikainen ratkaisu, rakennettiin bonsaihyllykin väliaikaiseksi ja kierrätysmateriaalista. Tiilet ovat peräisin meidän vanhasta truehipsterTM-tyyppisestä kirjahyllystä ja laudat puolestaan vanhoista parvekkeen hyllyistä ja tasoista.
Ihan kivan kokonaisuuden sai rakennettua tontin aurinkoisimpaan paikkaan. Piha tuo mukanaan myös etuja ja haasteita parvekekasvatukseen verrattuna. Koska puut saavat paljon enemmän valoa ja ovat enemmän tuulelle alttiina, joutuu niitä myös kastelemaan enemmän. Enempi kastelu tarkoittaa myös helposti enemmän lannoitusta. Ötökät ovat yksi asia, joka tulee myös muuttumaan. Sitä on vaikea sanoa etukäteen mihin suuntaan. Parvekkeella puut olivat hyvin suojassa muurahaisilta, pihalla siihen on puolestaan vaikeampi puuttua. Suuri plussa parvekkeeseen verrattuna on talvettamisen helppous. Kastelu on myös paljon vaivattomampaa kannukasteluun verrattuna, kun sen pystyy helposti hoitamaan letkun ja kastelupään avulla. Syksyllä on sitten muutto edessä toiseen pihalliseen asuntoon, siitä lisää myöhemmin.
Lähettänyt Vesa klo 6.40 Ei kommentteja:
Tunnisteet: Bonsaihylly, hylly, Piha, rakentaminen
Jan on heittänyt literatihaasteen ilmoille. Sitä silmällä pitäen keräsin yhden pienen männyn.
Nyppäsin sen vaan kalliolta irti ja tökkäsin ruukkuun, siten että kiedoin pitemmät juuret ruukun reunoille. Kiinnitin sen myös huolellisesti ruukkuun kiinni ja asetin sellaiseen paikkaan kasvatustasolla, ettei se pääse hirveästi tuulessa heilumaan. Nyt sit odotetaan pari vuotta ennen muotoilua. Ruukku on muuten omaa tekoa.
Lähettänyt Vesa klo 7.49 2 kommenttia:
Tunnisteet: bonsairuukku, Literati, mänty, Mänty #11, Pinus Sylvestris
Itseäni taiteessa miellyttää yleisesti ottaen hieman rouheampi jälki. Sama pätee bonsairuukkuihin. Toki joillekin puille sopivat hillitymmän ja siistimmät ruukut paremmin.
Rouhea jälki oli kuitenkin se, jota lähdin hakemaan tämän ruukun ulkopinnassa. Jonkin verran sai aivojaan vaivata ja testata erilaisia ratkaisuja, ennen kuin löytyi sopivin vaihtoehto. Sellainen, jolla sai sellaisen luonnollisen näköistä pintaa aikaiseksi. Kivi toimi parhaiten.
Ruukun tein 1,2,cm paksuisesta savilevystä. Oikeastaan koko kurssin ajan tuli pohdittua, mikä olisi ruukun oikea paksuus. Liian paksua ei viitsisi tehdä, kun silloin varsinkin isommista ruukuista tulee helposti turhan painavia ja liian ohut saattaa rikkoontua helpommin käytössä. Vastaus siihen on edelleen hakusessa. Tähän ruukkuun olen oikein tyytyväinen. Tästä tulee vielä hyvä ruukku jollekin havupuulle.
Ruukun mitat ovat: 23cm x 18cm x 10cm.
Lähettänyt Vesa klo 17.03 Ei kommentteja: